Як вы лічыце, ці ведаюць улады Беларусі, што здарылася са зьніклымі Ю.Захаранкам, В.Ганчаром, А.Красоўскім, З.Завацкім?. З такім пытаньнем зьвярнуліся да мінчанаў прадстаўнікі сацыялагічнай службы Зеркало інфармацыйнай кампаніі БелаПАН падчас апытаньня сёлета 19-22 сьнежня.47 адсоткаў з 500 апытаных жыхароў беларускай сталіцы лічаць, што прадстаўнікі ўладных структур ведаюць пра лёсы зьніклых людзей. 42 адсоткам апытаных мінчан было цяжка адказаць на прапанаванае пытаньне. І толькі 11 адсоткаў рэспандэнтаў лічаць, што беларускія ўлады ня ведаюць, што здарылася з прапалымі.